section_heading: Karijera
paragraph_text: Suparničke momčadi su zadržavale loptu u svom posjedu bez želje za postizanjem koša, samo da bi spriječili Mikana da dođe u posjed lopte. Iz jedne takve utakmice postignut je rekord lige; najmanji broj postignutih koševa na jednoj utakmici (1950. godine Lakersi su izgubili rezultatom 19:18 od Fort Wayne Pistonsa). Četiri godine poslije liga je ograničila napad na 24 sekunde.